Worcester F 80 Distinctiones

94 Infirmitas triplex reperitur[[1]](#footnote-1)

Infirmitas triplex reperitur. Prima est peruersitas culpe que fugienda est.

¶ Infirmitas enim terrene cupiditatis assimilatur hydropico qui congregat potum in malum suum, Eccle. 5[:12]: *Est infirmitas quam vidi sub sole*, *diuitie conseruate[[2]](#footnote-2) in malum domini sui.*

¶ Secunda carnalis voluptas similis litargico letanti in mortis sompnio qui cito transit, Ysai. 24[:7]: *Luxit vindemia*, et *infirmata est vitis*.

¶ Tercia secularis elacionis similatur demoniaco qui nulli vult subesse nec teneri in vinculis, Ysai. 24[:4-5] *Infirmata est altitudo populi[[3]](#footnote-3) terre et terra infecta est ab habitatoribus suis, quia transgressi sunt leges, mutaverunt ius, dissipauerunt fedus[[4]](#footnote-4) sempiternum*.

¶ Quarta inflexibilis abstinacionis paralitico quia non potest moueri ad bonum, Deut. 7[:15]: *Auferat Dominus* omnes langores et

/fol 245va/

*infirmitates Egipti*.

¶ Secunda infirmitas est sequele peccati que adiuuanda est secundum quadriplicem difficultatem relictam post peccatum. Prima est difficultas resistendi peccato sicut lignum prius exustum facilius accenditur, Treum. 1[:14]: *Infirmata est virtus mea*, etc.

¶ Secunda difficultas est ad sustinendum malum pene quod patet in membro prius leso, [1] Thess. vltimo [5:14]: *Consolamini pusillanimes, suscipite infirmos*. Sed heu quia Ezech. 34[:4] dicitur, *Quod infirmum* erat *non* consolidum.

¶ Tercia ad aggrediendum bonum. Nam[[5]](#footnote-5) pigro vtitur laboriosum interplanum, Eccli. 31[:27]: *In omnibus operibus tuis esto velox,* etc.

¶ Quarta ad perseuerandum in bono incepto, [1] Reg. 2[:5]: *Que multos habebat filios, infirmata est*. Tercia infirmitas est pusillanimitas pene que supportanda

est, et hoc quadripliciter. Primo pene contacte per primam priuaricacionem que similis est lepre inficienti et grauanti, Psal. [102:3]: *Qui sanat omnes infirmitates tuas*. Rom. 14[:2]: *Qui infirmus est*, etc.

¶ Secunda est assumpte ad redempcionem similis galline vel pellicani, Ysai. 53[:2-3]: *Vidimus eum, nouissimum virorum, scientem infirmitatem*. Tercia illate ad purgacionem similis pocionato, Psal. [15:4]: *Multiplicate sunt infirmitates[[6]](#footnote-6) eorum, postea acceleraverunt*. Quarta inflicte ad diuine glorie manifestacionem. Similis infirmitati Lazari, Joan. 11[:4]: *Infirmitas hec non est ad mortem*.

1. This chapter is omitted here in the order of Ms Lambeth 23. It is placed at the end of the “I” section (after 103 Ira in Deo). [↑](#footnote-ref-1)
2. conseruate ] *corr.* congregate. [↑](#footnote-ref-2)
3. populi ] *corr.* propter. [↑](#footnote-ref-3)
4. fedus ] *add* ~~fe~~. [↑](#footnote-ref-4)
5. nam ] *add.* ~~gi~~. [↑](#footnote-ref-5)
6. infirmitates ] *add*. ~~sunt~~. [↑](#footnote-ref-6)